jkorsvik/nowiki_second_scrape_merged huggingface dataset:
Gonimbrasia

Gonimbrasia er en slekt av sommerfugler som hører til familien påfuglspinnere (Saturniidae).


== Utseende ==
Store, grå eller brune påfuglspinnere. Forvingene er ikke sigdformede, og har vanligvis to lyse tverrstriper. Bakvingen har et hvitt og svart, smalt tverrbånd og en stor øyeflekk. Av og til er det en liten øyeflekk også på forvingen.


== Levevis ==
Som vanlig for påfuglspinnere kan larvene lever på mange ulike slags busker og trær.
Larvene lever selskapelig. De er næringsrike, og i noen områder i Afrika blir de samlet inn og spist av mennesker, dette gjelder særlig den sørafrikanske arten Gonimbrasia belina, kjent som "mopaneworm", som er en viktig proteinkilde for millioner av mennesker i det sørlige Afrika. I motsetning til de fleste andre påfuglspinnere lager ikke larvene en kokong av silke, men forpupper seg i et utgravd kammer nede i jorda.


== Utbredelse ==
Slekten er utbredt i tropisk Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae
Slektsgruppen Bunaeini
Slekten Gonimbrasia Butler, 1878
Gonimbrasia abayana (Rougeot, 1977)
Gonimbrasia alcestris Weymer, 1907
Gonimbrasia annulata Bouvier, 1936
Gonimbrasia balachowskyi Rougeot, 1973
Gonimbrasia belina (Westwood, 1849)
Gonimbrasia birbiri (Bouvier, 1929)
Gonimbrasia cocaulti Darge & Terral, 1993
Gonimbrasia congolensis Bouvier, 1927
Gonimbrasia conradsi Rebel, 1906
Gonimbrasia deborah (Weymer, 1886)
Gonimbrasia ellisoni Lemaire, 1962
Gonimbrasia fletcheri Rougeot, 1960 - ofte plassert i slekten Montanimbrasia
Gonimbrasia fucata Rougeot, 1978
Gonimbrasia godarti Lemaire, 1971
Gonimbrasia hecate Rougeot, 1955
Gonimbrasia hübneri Kirby, 1877
Gonimbrasia miranda Darge, 2005
Gonimbrasia nictitans (Fabricius, 1775)
Gonimbrasia pales (Weymer, 1909)
Gonimbrasia rectilineata Sonthonnax, 1901
Gonimbrasia ruandana Gaede, 1927
Gonimbrasia said (Oberthuer, 1878)
Gonimbrasia tyrrhea (Cramer, 1775) - ofte plassert i slekten Montanimbrasia
Gonimbrasia ufipana Strand, 1911
Gonimbrasia ukerewensis Rebel, 1922
Gonimbrasia zambesina (Walker, 1865)


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene
African Moths - Gonimbrasia osiris
Bilder av Gonimbrasia zambesina


== Eksterne lenker ==
(en) Gonimbrasia i Encyclopedia of Life 
(en) Gonimbrasia i Global Biodiversity Information Facility 
(en) Gonimbrasia hos NCBI 
(en) Kategori:Gonimbrasia – bilder, video eller lyd på Wikimedia Commons 
Gonimbrasia – detaljert informasjon på Wikispecies 
Saturniidae Web - Gonimbrasa. Med bilder av de fleste artene
Styrkebeskyttelse

Styrkebeskyttelse (engelsk: force protection) er et uttrykk som opprinnelig kommer fra USAs forsvar. 
Det defineres som tiltak og midler som nyttes av en militær avdeling for å redusere sårbarheten til eget personell, infrastruktur, materiell, operasjoner og aktiviteter for å sikre egen handlefrihet og operativ effektivitet.Styrkebeskyttelse inkluderer ikke tiltak for beskyttelse mot uhell eller sykdom.


== Versjoner av styrkebeskyttelse ==
Forebyggende sikkerhet (fysisk sikring av installasjoner, personellsikkerhet, trafikksikkerhet, helsemessige preventive tiltak etc)
Aktive tiltak (luftvern, counter-IED, vakt og sikring)
Passive tiltak (CBRN-vern, spredning, kamuflasje, villedning, befestninger).
Skadereparasjon/skadebehandling (gjenopprettelse av kritiske tjenester, brann og redning, medisinsk evakuering).


== Norske styrkebeskyttelsesavdelinger ==
Baseforsvarsskvadronen i 132 Luftving på Ørland flystasjon, med to baseforsvarsstridsgrupper, utdanner soldater innen styrkebeskyttelse.Fra 1. januar 2020 overtar Luftforsvaret baseforsvaret på Evenes flystasjon fra Sjøforsvaret som har vaktholdet i dag.


=== Eksempler på styrkebeskyttelse i Forsvaret ===
Beskyttelse av marinefartøy ved ankomst og kailigge, fra sjø- og landside  .
I Heimevernet brukes begrepet ofte om den vakt og sikring av materiell, infrastruktur, personell som HV avdelinger gjør iforbindelse med allierte besøk, treninger, øvinger eller operasjoner.
Beskyttelse av miltære fly og helikoptre, i inn- og utland.
Beskyttelse ved mottak av alliert materiell og/eller personell.
Beskyttelse av militære baser og personell i inn- og utland.


== Referanser ==


== Eksterne lenker ==
Utdanning i force protection i Forsvaret Arkivert 23. september 2019 hos Wayback Machine.
Andrew Gale og Wayne Pickering: «Force protection», Canadian Military Journal
Tre i Norge ved to av dem

Tre i Norge ved to av dem er en reiseskildring skrevet av Walter J. Clutterbuck og James A. Lees. Den ble utgitt på norsk første gang i 1884, mens originalen Three in Norway (by two of them) ble utgitt i London (1882) Longmans, Green & Co. Boken er utgitt på nytt flere ganger, både på norsk og engelsk. Gruppen ankom Kristiania med båt 11. juli og reiste videre med jernbane og båt til Lillehammer, med hest oppover Gudbrandsdalen og videre til Gjende i Jotunheimen. Der tilbragte de sommeren med fiske og jakt, før de returnerte i midten av september. På returen passerte de blant annet Bjølstad gård i Heidal.


== Referanser ==
Galleri 3,14

Galleri 3,14, eller Galleri π er et bergensk kunstgalleri som holder til i annen etasje på det tidligere hovedbygget til Norges Bank på Vågsalmenningen. Stiftelsen 3,14 som står bak, ble stiftet allerede i 1987, men fikk først egne lokaler fra 1999. Fra da av har det vært kontinuerlig virksomhet med skiftende utstillinger.
Galleriet satser i hovedsak på å hente inn og vise kunst fra kunstnere som ellers ikke ville blitt sett i Norge, gjerne fra land en ellers sjelden finner kunst fra. 
Høsten 2012 viste galleriet en del av en fellesutstilling med Bergen kunstmuseum som viste kinesisk nåtidskunst. Denne utstillingen ble forøvrig belønnet med Kunstkritikerprisen for 2012.


== Referanser ==


== Kilder ==
Info fra stiftelsens hjemmesider
Acanthurus nigricauda

Acanthurus nigricauda er en tropisk fisk med det vanligere navnet epaulette surgeonfish (epålett kirurgfisk). Hannene kan bli opp til 40 cm lange. Den benyttes som akvariefisk og er giftig å spise for mennesker.


== Referanser ==


== Eksterne lenker ==
(en) Acanthurus nigricauda – oversikt og omtale av artene i WORMS-databasen 
(en) Acanthurus nigricauda i Encyclopedia of Life 
(en) Acanthurus nigricauda i Global Biodiversity Information Facility 
(en) Acanthurus nigricauda hos FishBase 
(en) Acanthurus nigricauda hos ITIS 
(en) Acanthurus nigricauda hos NCBI 
(en) Kategori:Acanthurus nigricauda – bilder, video eller lyd på Wikimedia Commons 
Acanthurus nigricauda – detaljert informasjon på Wikispecies 
Acanthurus nigricauda hos fishbase.org
Fullt kvalifisert domenenavn

Fullt kvalifisert domenenavn, ofte kalt FQDN (engelsk forkortelse for Fully Qualified Domain Name), er et navn i DNS som inneholder alle DNS-delene sine. En maskin kan være kjent som "donald" lokalt, men i DNS med FQDNet donald.example.com.
Populært beskrevet: Alle maskiner som kan nås via Internett har et navn som identifiserer dem unikt på hele nettet. En kan tenke seg at både Telenor og DnB har en maskin som heter donald. Innen hver organisasjon kan det være helt klart og entydig hvilken maskin dette er. Men på Internett må alle maskinene ha unike navn. Fordi Telenor er kjent med domene-navnet telenor.no (blant mange andre) så blir maskinens unike FQDN navn donald.telenor.no. På samme måte har donald-maskinen hos DnB FQDNet donald.dnb.no, og dermed kan begge donald-maskinene identifiseres på en unik måte og likevel hete det samme.
Nils Johannes Sejersted

Nils Johannes Sejersted (født 17. oktober 1865 i Kristiania, død 19. september 1921 i Nidareid-ulykken) var norsk offiser og embedsmann. Som kaptein i Generalstaben ble Sejersted i 1909 oppnevnt som norsk førstekommissær ved grenseoppgangen fra Iddefjorden til Riksrøys 145 (i Femundsmarka).Etter å ha gått på Gjertsens skole fra 1872 til 1876, gikk han på skoler i Lillehammer og på Hamar.  Sitt examen artium tilkom ham i 1883 fra Aars og Voss' skole, hvorpå han gikk litt på Krigsskolen for å lære seg om krig, en utdanning som kulminerte i 1889 da han gikk ut av Den Militære Høiskole.  Fra 1889 var han premierløytnant i Kristiansand.  Fra 1907 jobbet han for Norges geografiske oppmåling som leder for avdelingen for detaljmåling og utgivelse av landkart. Han ble  oberst i 1914, samtidig med at han ble direktør for Norges geografiske oppmåling.  Sejersted hadde flere utenlandske ordener. Han omkom sammen med flere andre samfunnstopper i Nidareid-ulykken 19. september 1921, i forbindelse med åpningen av Dovrebanen.


== Familie ==
Han var sønn av Fredrik Christian Sejersted (1833–82) og Mathilde Elise Knutsen (1839–).  Faren var også oberstløytnant av slekten Sejersted.  I 1894 giftet Nils seg med Anna Steffens (1871–).  Blant deres barn:

Ella Sejersted (1895–1968) ble gift med språkprofessor Ernst W. Selmer; de var foreldre til matematikeren Ernst Sejersted Selmer (1920–2006) og jusprofessor Knut Sejersted Selmer (1924–2009).
Fredrik Christian Steffens Sejersted (1901–87) ble høyesterettsadvokat og far til historiker Francis Sejersted (1936–2015).


== Referanser ==
Acanthurus albipectoralis

Acanthurus albipectoralis er en kirurgfisk som lever ved marine rev og er medlem av fiskefamilien kirurgfisker (Acanthuridae). Individer kan bli opptil 33 cm lange.


== Referanser ==


== Eksterne lenker ==
(en) Acanthurus albipectoralis – oversikt og omtale av artene i WORMS-databasen 
(en) Acanthurus albipectoralis i Global Biodiversity Information Facility 
(en) Acanthurus albipectoralis hos FishBase 
(en) Acanthurus albipectoralis hos ITIS 
(en) Acanthurus albipectoralis hos NCBI 
(en) Kategori:Acanthurus albipectoralis – bilder, video eller lyd på Wikimedia Commons 
Acanthurus albipectoralis hos fishbase.org
Oslofjord Brass

Oslofjord Brass (OfB) er et brassband med sete i Oslo.Oslofjord Brass ble stiftet 28. januar 1995. OfB har vært blant Norges beste korps i en årrekke, og har en rekke gode plasseringer i nasjonale konkurranser.OfB er et meget aktivt korps, og har ca. 12 offentlige opptredener hvert år. Korpsets repertoar er veldig variert, og korpset er kjent for å urfremføre nyskrevet musikk i forbindelse med konkurranser.


== Referanser ==


== Eksterne lenker ==
Offisielt nettsted
Oslofjord Brass - Elitedivisjon - Korps - NRK Nett-TV
Meiendorf-interstadialen

Meiendorf interstadial (tidligere også Meiendorfintervallet) er den første varmeperioden som fulgte etter at Weichsel høyglasial (kvartær) var slutt, og er den grunnleggende stratigrafiske enhetene i  Weichsel senglasial.
I Nordtyskland var plantelivet preget av busktundra med en relativt høy andel solplanter (heliofytter). Meiendorf- interstadialen ble avløst av kuldeperioden eldste dryas. Etter varvkronologien i Meerfelder Maar (Eifel) varte Meiendorf fra år 12.500 til 11.850 f.kr..Perioden har fått navnet etter en pollenprofil fra Meiendorf, en bydel i Hamburg som var den opprinnelige typelokaliteten.


== Definisjon ==
Starten på Meiendorf-interstadialen karakteriseres av en forhøyet andel pollen fra artene dvergbjørk (B. nana), vier (Salix), tindved (Hippophaë), einer (Juniperus) og burot (Artemisia). Andelen solplanter (heliofytter) var høy. Grensen mot den etterfølgende eldste dryas defineres av en økning av pollen fra annet enn trær og busker etter tindved-maksimumen.
Typeprofilen ligger i Glüsing i Ditmarsken, Schleswig-Holstein og typeregionen er derfor Schleswig-Holstein. Meiendorf-interstadialen kan påvises i Niedersachsen, Rheinland-Pfalz og Brandenburg i tillegg til i Hamburg og Schleswig-Holstein.


== Absolutt datering ==
Meiendorf-interstadialen varte fra 14.500 til 13.860 år før nåtid. Etter varvkronologien i Meerfelder Maar var varigheten fra 14.450 til 13.800 BP; dette motsvarer et tidsrom fra 12.500 til 11.850 f. kr.


== Litteratur ==
Thomas Litt, Karl-Ernst Behre, Klaus-Dieter Meyer, Hans-Jürgen Stephan og Stefan Wansa: Stratigraphische Begriffe für das Quartär des norddeutschen Vereisungsgebietes. Eiszeitalter und Gegenwart (Quaternary Science Journal), 56(1/2), 2007, s. 7-65 ISSN 0424-7116 doi:10.3285/eg.56.1-2.02


== Referanser ==
Friidrett under Sommer-OL 1896 – Høydehopp menn

Høydehopp for menn var en av fire hoppøvelser under OL 1896 i Athen. Høydehoppkonkurransen ble avviklet 10. april, med fem utøvere fra tre nasjoner. De tre amerikanerne tok de tre første plassene, Ellery Clark vant sin andre olympiske gullmedalje, han hadde tidligere vunnet lengdehoppkonkurransen.


== Resultat ==
Alle fem deltakerne klarte 1,50 og 1,55 meter. Hoffmann var den første som røk ut av konkurransen, han klarte ikke høyden 1,60 meter. Sjöberg hoppet over 1,60 men ikke 1,625. Alle tre amerikanerne klarte 1,65 meter, men bare Clark klarte neste høyde som var 1,675, han tok også 1,70, 1,75, og 1,81 og ble den første olympiske mesteren i høydehopp. Robert Garrett og James Connolly kom på delt andreplass.


== Kilder ==
Lampros, S.P.; Polites, N.G.; De Coubertin, Pierre; Philemon, P.J.; & Anninos, C. (1897). The Olympic Games: BC 776 – AD 1896. Athens: Charles Beck. CS1-vedlikehold: Flere navn: forfatterliste (link) (Digitally available at la84foundation.org Arkivert 27. mai 2008 hos Wayback Machine.)
Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9. CS1-vedlikehold: Flere navn: forfatterliste (link) (Excerpt available at la84foundation.org)
Smith, Michael Llewellyn (2004). Olympics in Athens 1896. The Invention of the Modern Olympic Games. London: Profile Books. ISBN 1-86197-342-X.
Karl Gunderssen

Karl Gunderssen (født 21. juli 1882 i Drammen, død 11. november 1974 Drammen) var en norsk jernbanemann og politiker (A). Han var ordfører i Drammen i to perioder, først 1935–1940 og deretter 1945–1957.Karl Gunderssen gjennomførte handelsskole etter folkeskolen. Deretter arbeidet han i NSB, først som kontorist, deretter gikk han gradene til han i 1933 ble distriktsmaterialforvalter. Han ble medlem av Drammen bystyre i 1914 og medlem av formannskapet fra 1920. Karl Gunderssen var Drammens ordfører fra 1935 til han ble avsatt av tyskerne etter krigsutbruddet i 1940. Han gjenopptok vervet etter krigen.
Karl Gunderssen ga i 1946 ut boken Ordførerens dagbok fra 1940. Boka tok for seg de første dagene i Drammen under okkupasjonen.For sitt langvarige arbeid for Drammen kommune ble Karl Gunderssen bevilget fra 1958 en årlig pensjon på kr. 10.000,-
Den ytterste delen av Museumsparken, ut mot Konnerudgata, har fått navnet Karl Gunderssens plass. Han var far til visesangeren Jens Gunderssen.


== Referanser ==


== Kilder ==
Karl Gunderssen (1882 - 1974) Terra Buskerud - Historiebok.no
Ålands museum

Ålands museum er et museum i Mariehamn på Åland. Bygningen er tegnet av Helmer Stenroos som en del av Projekt 77 og ble innviet i 1981.
Ålands museum og Ålands Konstmuseum rommes i samme bygg. Organisatorisk tilhører museet Ålands landskapsregjering og administreres av Utdannings- og kulturavdelingens museumsbyrå.
Ålands museum har en basisutstilling som hovedsakelig viser de ålandske øyenes utvikling og historie.


== Eksterne lenker ==
Ålands Museum
Norrköpings stadsmuseum

Norrköpings stadsmuseum er et svensk lokalhistorisk museum.
Norrköpings stadsmuseum ble innviet i mai 1981 og ligger på Västgötagatan i Norrköping i renoverte eldre industribygninger, blant andra Niga, Ultra og Knäppingen. Her i industrilandskapet ligger også Bergsbrogården med paviljong ute i Motala ström. 
Norrköpings stadsmuseum er nabo til Arbetets museum. En av basisutstillingene handler om Norrköping som industri- og arbeiderby fra 1600-tallet fram til våre dager, men museet forteller også om byens tidligere historie og den viktige sjøfarten. I en annen permanent utstilling vises handels- og håndverksnæringer med gjenoppbygde gate-, torg- og gårdsmiljøer. Mange gamle vevemaskiner fra tekstilepoken har blitt satt i stand, så det er mulig å følge med på veving, spinning og karing. 
I Knäppingen finnes en kafé med gamle kjellerhvelv fra 1600-tallet.


== Eksterne lenker ==
Offisielt nettsted 
(en) Norrköpings stadsmuseum – kategori av bilder, video eller lyd på Commons 
Norrköpings stadsmuseums nettsted
Zhao Hongzhu

Zhao Hongzhu (forenklet kinesisk: 赵洪祝; tradisjonell kinesisk: 趙洪祝; pinyin: Zhào Hóngzhù; født i juli 1947 i Penglai i provinsen Shandong i Kina) er en kinesisk kommunistisk politiker, og (2012) partisekretær for provinsen Zhejiang.


== Referanser ==


== Eksterne lenker ==
(en) Zhao Hongzhu hos China Vitae
Mjellby konstmuseum

Mjellby Konstmuseum - Halmstadgruppens museum er et kunstnermuseum og en kunsthall utenfor Halmstad.
Mjellby Konstmuseum ble grunnlagt i 1980 av Erik Olsons datter Viveca Bosson, som da arbeidet som kunstjournalist i Paris. Museet har en stor samling med Halmstadgruppens verk. Mjellby konstmuseum viser foruten Halmstadgruppen også ulike utstillinger av kunst som spenner fra store modernister fra 1900-tallet til aktuell samtidskunst.
Museumssjef på Mjellby Konstmuseum er Karolina Peterson.


== Eksterne lenker ==
Offisielt nettsted 
(en) Mjellby konstmuseum – kategori av bilder, video eller lyd på Commons
Museum Witt

Museum Witt München (MWM) er en samling av nattsommerfugler i München, Tyskland. Museet ble grunnlagt i 1980 av Thomas Witt. 
Samlingen består av 10 millioner eksemplarer fra hele verden og er dermed den største i verden. 


== Eksterne lenker ==
Offisielt nettsted 
(en) Zoologische Staatssammlung München – kategori av bilder, video eller lyd på Commons
Lushnjë

Lushnjë (eller Lushnje) er en by i prefekturet Fier i Albania. Lushnjë ligger cirka 80 km sør for hovedstaden Tirana.
Lushnjë er en havneby, og har også betydelig turisme. Blant turistattraksjonene er kirken i Ardenica, samt den tolv kilometer lange stranden Divjaka. Per 2001 hadde Lushnjë 54813 innbyggere.


== Referanser ==


== Eksterne lenker ==
Offisielt nettsted 
(en) Lushnjë – kategori av bilder, video eller lyd på Commons
Edwin Henry Landseer

Edwin Henry Landseer (født 7. mars 1802 i London, død 1. oktober 1873 samme sted) var en engelsk maler som er særlig kjent for sine malerier av dyr - fortrinnsvis hester, hunder og hjorter. Som billedhugger er han kjent for de fire kolossal-løvene fra 1867 ved Nelson-monumentet på Trafalgar Square i London.


== Galleri ==


== Referanser ==


== Eksterne lenker ==
(en) Edwin Landseer – kategori av bilder, video eller lyd på Commons
Bror Hjorths Hus

Bror Hjorths Hus er et kunstnermuseum i Uppsala.
Bror Hjorths Hus ble bygget i 1943 og var under tjugefem år billedhuggeren og maleren Bror Hjorths (1894-1968) hjem og atelier. Det ble tegnet av Sten Hummel-Gumaelius. Siden 1978 har huset fungert som kunstnermuseum. Museet har den største og mest representative samlingen av Bror Hjorths kunst. Boligdelen og atelieret er fylt av malerier, skulpturer, relieffer og tegninger samt forarbeider og skisser til kunstnerens  mange offentlige oppdrag. Bror Hjorth regnes idag blant en av Sveriges største kunstnere, hans konst er en hylling til kjærligheten, musikken og livet.
I en tilbygg vises midlertidige utstillinger med tyngdepunkt på 1900-talls og samtidskunst. Bror Hjorths Hus har også en omfattende kunstpedagogisk virksomhet.


== Eksterne lenker ==
Bror Hjorths Hus
Melanocera

Melanocera er en slekt av sommerfugler som hører til familien påfuglspinnere (Saturniidae).


== Utseende ==
Store (vingespenn ca. 100 millimeter), rødbrune påfuglspinnere. Alle vingene har middelsstore, hvit-kantede øyeflekker, dessuten gjerne et smalt, hvitt tverrbånd.


== Levevis ==
Som vanlig for påfuglspinnere kan larvene lever på mange ulike slags busker og trær.


== Utbredelse ==
Slekten er utbredt i tropisk Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae
Slektsgruppen Bunaeini
Slekten Melanocera Sonthonnax, 1901
Melanocera dargei Terral, 1991
Melanocera menippe (Westwood, 1849)
Melanocera nereis (Rothschild, 1898)
Melanocera parva Rothschild, 1907
Melanocera pinheyi Lemaire & Rougeot, 1974
Melanocera pujoli Lemaire & Rougeot, 1974
Melanocera sufferti (Weymer, 1896)
Melanocera widenti Terral & Darge, 1991


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene
African Moths - Melanocera menippe [1]


== Eksterne lenker ==
(en) Melanocera i Encyclopedia of Life 
(en) Melanocera i Global Biodiversity Information Facility 
Melanocera – detaljert informasjon på Wikispecies 
Saturniidae Web - Melanocera. Med bilder av de fleste artene [2]
Aurivillius

Aurivillius er en slekt av sommerfugler som hører til familien påfuglspinnere (Saturniidae).


== Utseende ==
Middelsstore til store (vingespenn 70-120 millimeter), gule påfuglspinnere med litt tilspissede og sigdformede forvinger. Vingene er gule til guloransje med noen mørkere tverrbånd, ofte er den ytre delen mørkere, grå eller brunrød. Bakvingen har en stor, rødlig øyeflekk, forvingen en mindre flekk.


== Levevis ==
Som vanlig for påfuglspinnere kan larvene lever på mange ulike slags busker og trær.


== Utbredelse ==
Slekten er utbredt i tropisk Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae
Slektsgruppen Bunaeini
Slekten Aurivillius ,Packard 1902
Aurivillius aratus (Westwood, 1849)
Aurivillius cadioui Bouyer, 2008
Aurivillius drumonti Bouyer, 2008
Aurivillius fuscus (Rothschild, 1895)
Aurivillius horsini Bouvier, 1927
Aurivillius jolyanorum Bouyer, 1999
Aurivillius oberthuri Bouvier, 1927
Aurivillius orientalis Bouyer, 2007
Aurivillius seydeli Rougeot, 1966
Aurivillius triramis Rothschild, 1907
Aurivillius xerophilus Rougeot, 1977


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Aurivillius i Encyclopedia of Life 
(en) Aurivillius i Global Biodiversity Information Facility 
(en) Aurivillius hos NCBI 
(en) Kategori:Aurivillius – bilder, video eller lyd på Wikimedia Commons 
Aurivillius (Bunaeini) – detaljert informasjon på Wikispecies 
Saturniidae Web - Aurivillius. Med bilder av de fleste artene [1]